**নঁত** (ফরাসি : [nɑ̃t] (এই শব্দ সম্পর্কেশুনুন)) আটলান্টিক উপকূল থেকে ৫০ কিমি (৩১ মাইল) দূরে লোয়ার নদীর তীরে লোয়ার-আতলাঁতিকে অবস্থিত একটি শহর। এটি জনসংখ্যার ভিত্তিতে ফ্রান্সের ষষ্ঠ বৃহত্তম শহর। এর মোট জনসংখ্যা ৩০৩,৩৮২ জন এবং মেট্রোপলিটন এলাকার জনসংখ্যা প্রায় ৯৫০,০০০ জন। লোয়ার নদীর মোহনায় সমুদ্রবন্দর সাঁ-নাজের-সহ নঁত অন্যতম প্রধান উত্তর-পশ্চিম ফরাসি মেট্রোপলিটন মিশ্রণ।

এটি লোয়ার-আতলাঁতিক দেপার্তমঁ এবং পে দ্য লা লোয়ার রেজিওঁর একটি প্রশাসনিক আসন। ঐতিহাসিক ও সাংস্কৃতিকভাবে নঁত প্রাক্তন ডিউক শাসিত এলাকা ও প্রদেশ ব্রিটানির অংশ ছিল এবং আধুনিক প্রশাসনিক রেজিওঁ ব্রিটানি থেকে এর বাদ পড়া বিতর্কিত।

ইতিহাস
------

### প্রাক-ইতিহাস

বর্তমান নঁত নামে পরিচিত এলাকাটিতে প্রথম জনবসতি গড়ে ওঠে ব্রোঞ্জ যুগে, পরবর্তী কালে এর আশেপাশের অঞ্চলগুলোতে জনবসতি গড়ে ওঠে। এখানে বসবাসকারী প্রথম জনগণ মূলত এই অঞ্চলের মাটিতে জমা ক্ষুদ্র লোহা ও টিনের জন্য আকৃষ্ট হয়েছিল। এই এলাকার আবারেৎস ও পিরিয়াক খনি থেকে উত্তিত টিন আয়ারল্যান্ড পর্যন্ত রপ্তানি করা হত। প্রায় ১,০০০ বছর বাণিজ্য করার পর খ্রিষ্টপূর্ব ৯০০ অব্দে স্থানীয় শিল্প গড়ে ওঠে। এই শহরে খ্রিষ্টপূর্ব ৮ম থেকে ৭ম শতাব্দীর স্মিথির অবশিষ্টাংশ পাওয়া গেছে। নঁত লোয়ার নদীর মোহনায় কর্বিলোর প্রধান গোলীয় জনবসতি ছিল। গ্রিক ইতিহাসবেত্তা স্ত্রাবো ও পোলিবিউস এর উল্লেখ করেছিলেন।

৩য় শতাব্দীতে এখানে খ্রিস্টধর্মের আবির্ভাব ঘটে। ২৮৮-২৯০ সালে প্রথম স্থানীয় শহীদ দোনাতিয়াঁ ও রোগাতিয়াঁর হত্যা করা হয়। ৪র্থ শতাব্দীতে একটি ক্যাথিড্রাল নির্মিত হয়।

### মধ্যযুগ

নঁত মধ্যযুগের শুরুতে রোমান সাম্রাজ্যের অংশ ছিল। ব্রিটানির অনেক সংশে ব্রেটন অভিবাসন ঘটলেও নঁত ৫ম শতাব্দীতে এই সাম্রাজ্যের পতন পর্যন্ত এর সাথে ছিল। ৪৯০ খ্রিষ্টাব্দে প্রথম ক্লোভিসের নেতৃত্বে ফ্রাঙ্করা ভিসিগতদের নিকট থেকে ষাট দিন বন্দির পর পূর্ব ব্রিটানির পাশাপাশি এই শহর দখল করে। ৮ম শতাব্দীতে শার্লমাইনের শাসনামলে শহরটি ব্রেটন মার্চের রাজধানী ছিল, যা ব্রেটন আক্রমণ থেকে কারোলিনীয় সাম্রাজ্য রক্ষার্থে বাফার অঞ্চল হিসেবে কাজ করত। ব্রেটন মার্চের প্রথম গভর্নর ছিলেন রোল্যাঁ, যার কৃতিত্ব *ম্যাটার অব ফ্রান্স* সাহিত্যকর্মে বিবৃত হয়েছে। ৮১৪ খ্রিষ্টাব্দে শার্লমাইনের মৃত্যুর পর ব্রেটন সৈন্যদল মার্চে হামলা করে ও ফ্রাঙ্কদের সাথে যুদ্ধ করে। ৮৫০ খ্রিষ্টাব্দে ব্রিটানি দখলের পর ব্রেটনের নোমিনো ব্রিটানির প্রথম ডিউক হন। ৮৪৩ খ্রিষ্টাব্দে ভাইকিংরা নঁতে হামলা করে বিশপকে হত্যা করে, কিন্তু তারা সে সময়ে এই শহরে বসতি গড়ে তোলেনি। ৯১৯ খ্রিষ্টাব্দে নঁত ভাইকিং রাজত্বের অংশ হয়, কিন্তু ৯৩৭ খ্রিষ্টাব্দে ব্রিটানির ডিউক দ্বিতীয় আলাঁ এই নর্সদের শহর থেকে বিতাড়িত করেন।

### আধুনিক যুগ

১৪৯১ খ্রিষ্টাব্দে ফ্রান্সের অষ্টম শার্লের সাথে ব্রিটানির অ্যানের বিয়ের ফলে ফ্রান্স ও ব্রিটানির একত্রীতকরণ শুরু হয় এবং ১৫৩২ সালে প্রথম ফ্রান্সিস এতে অনুসমর্থন দেন। ফ্রান্স ও ব্রিটানির মধ্যে দীর্ঘ সামন্ততান্ত্রিক দ্বন্দ্বের মধ্য দিয়ে এই ঐক্যের অবসান ঘটে এবং ব্রেটন পুনরায় রাজার নিয়ন্ত্রণে আসে। স্বাধীনতা সমর্পণের পরিবর্তে ব্রিটানি তার পূর্ণ সুযোগ-সুবিধা ধরে রাখে। ফরাসি ধর্ম যুদ্ধ শেষ হওয়ার পর নঁতের অধ্যাদেশ জারি হয়। তবে অধ্যাদেশটিতে স্থানীয়দের মতামত পরিলক্ষিত হয়নি। স্থানীয় প্রোটেস্ট্যান্ট সম্প্রদায়ের সংখ্যা ১,০০০ এর অধিক ছিল না এবং প্রোটেস্ট্যান্ট সমর্থিত চতুর্থ অঁরির কর্তৃত্বকে প্রতিহত করা শেষ স্থানগুলোর একটি ছিল নঁত। ব্রিটানির গভর্নর ফিলিপ এমানুয়েলের আত্মসমর্পণের পর এই অধ্যাদেশ স্বাক্ষরিত হয়।

খেলাধুলা
--------

নঁতে একাধিক বৃহৎ খেলাধুলার স্থান রয়েছে। সবচেয়ে বড়টি হল ১৯৮৪ সালে উয়েফা ইউরোর জন্য নির্মিত স্তাদ দ্য লা বোজোয়ার। স্টেডিয়ামটিতে ১৯৯৮ ফিফা বিশ্বকাপ ও ২০০৭ রাগবি বিশ্বকাপের ম্যাচ অনুষ্ঠিত হয়। এতে ৩৭,৪৭৩ আসন রয়েছে। দ্বিতীয় বৃহত্তম ভেন্যু হল হাল এক্সএক্সএল। এটি স্তাদ দ্য লা বোজোয়ার মাঠের একটি প্রদর্শনী হল। ১০,৭০০ আসনবিশিষ্ট স্টেডিয়ামটি ২০১৭ বিশ্ব পুরুষ হ্যান্ডবল চ্যাম্পিয়নশিপের ভেন্যু হিসেবে নির্বাচিত হয়েছিল। অন্য ছোট স্থান হল ৪,৭০০ আসনবিশিষ্ট অভ্যন্তরীণ পালে দে স্পোর্ত, যা ১৯৮৩ সালের ইউরোবাস্কেটের ভেন্যু ছিল। কাছাকাছি মানিইঁ বোলিও স্পোর্টস কমপ্লেক্সে ২,৫০০টি আসন রয়েছে, এবং নঁত বিশ্ববিদ্যালয়ের অভ্যন্তরে অ্যাথলেটিক্স স্টেডিয়াম পিয়ের কুইনোঁ স্তাদিয়ামে ৭৯০টি আসন রয়েছে। র‍্যজেতে লা ত্রোকাদিয়ের নামে ৪,২৩৮ আসনবিশিষ্ট একটি অভ্যন্তরীণ স্টেডিয়াম রয়েছে। এর্দ্রতে একটি মারিনা এবং রোয়িং, সেইলিং ও ক্যানোইং কেন্দ্র রয়েছে। এছাড়া শহরটিতে ছয়টি সাঁতারের পুল রয়েছে।

তথ্যসূত্র
---------

1. ↑  পেত্রে-গ্র্যনুলো ২০০৮, পৃ. ১৭।
2. ↑  দ্যকুর ২০০৬, পৃ. ৯।
3. ↑  দ্যকুর ২০০৬, পৃ. ১০।
4. ↑  বোয়া ১৯৭৭, পৃ. ৪৩।
5. ↑  বোয়া ১৯৭৭, পৃ. ৪৪।
6. ↑  পেত্রে-গ্র্যনুলো ২০০৮, পৃ. ২০।
7. ↑  মাথিসেন, রাফ ডব্লিউ.। *The First Franco-Visigothic War and the Prelude to the Battle of Vouillé* (ইংরেজি ভাষায়)। পৃষ্ঠা ৫।
8. 1 2  পেত্রে-গ্র্যনুলো ২০০৮, পৃ. ২৫।
9. ↑  পেত্রে-গ্র্যনুলো ২০০৮, পৃ. ২৬।
10. ↑  পেত্রে-গ্র্যনুলো ২০০৮, পৃ. ৪৯।
11. ↑  পেত্রে-গ্র্যনুলো ২০০৮, পৃ. ৫৬।

### উৎস

* দ্যকুর, কাত্রিন (২০০৬) [১৯৯৫]। *Le port de Nantes a 3000 ans* [*The port of Nantes at 3000 years old*] (French ভাষায়)। নঁত: গোত্তো। আইএসবিএন 2910561240। উদ্ধৃতি শৈলী রক্ষণাবেক্ষণ: অচেনা ভাষা (link)
* পেত্রে-গ্র্যনুলো, অলিভিয়ে (২০০৮) [২০০৩]। *Nantes*। Histoire et géographie contemporaine। প্লোম্যলাঁ: এদিতিওঁ পালঁতাঁ। আইএসবিএন 978-2356780003।
* বোয়া, পোল (১৯৭৭)। *Histoire de Nantes* [*নঁতের ইতিহাস*]। Univers de la France et des pays francophones: Série Histoire des villes (French ভাষায়)। তুলুজ: প্রিভা। আইএসবিএন 2708947176। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **নঁত** সংক্রান্ত মিডিয়া রয়েছে।

উইকিঅভিধানে ***নঁত*** শব্দটি খুঁজুন।

উইকিভ্রমণে ***নঁত*** সম্পর্কিত ভ্রমণ নির্দেশিকা রয়েছে।

* Official website of the City and Métropole of Nantes (ফরাসি ভাষায়)
* Nantes tourist office (ফরাসি, ইংরেজি, জার্মান, স্পেনীয়, পর্তুগিজ, ইতালীয়, এবং ওলন্দাজ ভাষায়)

| * দে
* স
জনসংখ্যা অনুযায়ী ফ্রান্সের শহরসমূহ |
| --- |
| ১০ লক্ষের অধিক অধিবাসী | 
* প্যারিস

 |
| ৫ লক্ষ থেকে ১০ লক্ষ অধিবাসী | 
* মার্সেই
* লিওঁ

 |
| ২ লক্ষ থেকে ৫ লক্ষ অধিবাসী | 
* তুলুজ
* নিস
* নঁত
* মোঁপেলিয়ে
* স্ত্রাসবুর
* বর্দো
* লিল
* রেন

 |
| ১ লক্ষ থেকে ২ লক্ষ অধিবাসী | 
* রাঁস
* সাঁতেতিয়েন
* তুলোঁ
* ল্য আভ্র
* গ্রনোবল
* দিজোঁ
* অঁজে
* নিম
* সাঁ-দ্যনি, রেউনিওঁ
* ভিলর্বান
* ক্লেরমোঁ-ফেরঁ
* ল্য মঁস
* এক্স-অঁ-প্রোভঁস
* ব্রেস্ত
* তুর
* আমিয়ঁ
* লিমজ
* আনসি
* পের্পিনিয়ঁ
* বুলইন-বিয়ঁকুর
* অর্লেয়ঁ
* মেৎস
* ব্যজঁসোঁ
* সাঁ-দ্যনি, সেন-সাঁ-দ্যনি
* আরজঁতই
* রুয়ঁ
* মোঁত্রই
* ম্যুলুজ
* কঁ
* সাঁ-পোল, রেউনিওঁ
* নঁসি

 |
| 
* সম্পূর্ণ তালিকা

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
| অন্যান্য | 
* মিউজিকব্রেইন্‌জ ক্ষেত্র
* ন্যাশনাল আর্কাইভস (মার্কিন)
* সুডক (ফ্রান্স)
	+ ১

 |